
Д О К Л А Д Н А   З А П И С К А

от ШИНАСИ СЮЛЕЙМАН  – Кмет на Община Кирково

Относно: Изменение и допълнение в структурата на общинска администрация Кирково приета с Решение № 3 от протокол №2/27.11.2023 г. на Общински съвет – Кирково.

УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ГОСПОЖИ/ГОСПОДА ОБЩИНСКИ СЪВЕТНИЦИ,
Съгласно чл.21, ал.1, т.2 от ЗМСМА, Общинският съвет одобрява общата численост и структурата на общинската администрация в общината по предложение на кмета на общината.
С разпоредбите на чл.12, ал.1, т.1, 4 и т.6 и чл.13, ал.1 от НПКДА се определя числеността на лицата, заемащи ръководни длъжности, числеността на персонала в общата и специализираната администрация, както и изискванията по отношение на звената в администрацията.
С цел оптимизиране работата на администрацията, разпределяне на задълженията и отговорностите, създаване на по-добра координация предлагам следните промени :
1 .Числеността на Отдел "Канцелария и международни връзки, ГРАО и ЧР "се намалява с четири щата.
2. Числеността на Отдел "Управление на проекти европейски програми" се намалява с един щат.
3. Числеността на Отдел „Финансови дейности” се увеличава с два щата.
4. Числеността на Отдел „Общинска собственост, търговия, селско и горско стопанство” се увеличава с един щат.
5. Числеността на Отдел „Образование, култура, здравеопазване, социални дейности, спорт и туризъм” се увеличава с два щата
 

Във връзка с горното предлагам на Общински съвет Кирково да вземе следното


ПРОЕКТ:
РЕШЕНИЕ :

ИЗМЕНЯ И ДОПЪЛВА  на основание чл. 21, ал.1, т.2 от ЗМСМА, СТРУКТУРАТА И ЧИСЛЕНОСТТА НА ПЕРСОНАЛА В ОБЩИНСКА АДМИНИСТРАЦИЯ, както следва:
1. ОДОБРЯВА измененията:
 	1.1 Числеността на Отдел "Канцелария и международни връзки, ГРАО и ЧР "се намалява с четири щата.
1.2 Числеността на Отдел "Управление на проекти европейски програми" се намалява с един щат.
1.3 Числеността на Отдел „Финансови дейности” се увеличава с два щата.
1.4 Числеността на Отдел „Общинска собственост, търговия, селско и горско стопанство” се увеличава с един щат.
1.5 Числеността на Отдел „Образование, култура, здравеопазване, социални дейности, спорт и туризъм” се увеличава с два щата
2. ЗАДЪЛЖАВА кмета на община Кирково да утвърди длъжностно щатно разписание. 
3. Промените по т. 1 да се отразят в Устройствения правилник на общинска администрация – Кирково.
4. Приложение - № 1 


КМЕТ НА ОБЩИНА КИРКОВО
ШИНАСИ СЮЛЕЙМАН

